CELEX: 62012TN0276
Language: da
Date: 2012-06-15 00:00:00
Title: Sag T-276/12: Sag anlagt den 15. juni 2012 — Chyzh m.fl. mod Rådet

18.8.2012   
            
            
               DA
            
            
               Den Europæiske Unions Tidende
            
            
               C 250/18
            
         Sag anlagt den 15. juni 2012 — Chyzh m.fl. mod Rådet
   (Sag T-276/12)
   2012/C 250/33
   Processprog: engelsk
   
      Parter
   
   
      Sagsøgere: Yury Aleksandrovich Chyzh (Minsk, Hviderusland), Triple TAA (Minsk, Hviderusland), NefteKhimTrading STAA (Minsk, Hviderusland), Askargoterminal ZAT (Minsk, Hviderusland), Bereza Silicate Products Plant AAT (Bereza District, Hviderusland), Variant TAA (Berezovsky District, Hviderusland), Triple-Dekor STAA (Minsk, Hviderusland), KvartsMelProm SZAT (Khotislav, Hviderusland), Altersolutions SZAT (Minsk, Hviderusland), Prostoremarket SZAT (Minsk, Hviderusland), AquaTriple STAA (Minsk, Hviderusland), Rakovsky brovar TAA (Minsk, Hviderusland), TriplePharm STAA (Logoysk, Hviderusland) og Triple-Veles TAA (Molodechno, Hviderusland) (ved solicitor D. O’Keeffe og advokat B. Evtimov)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Rådets gennemførelsesforordning (EU) nr. 265/2012 af 23. marts 2012 om gennemførelse af artikel 8a, stk. 1, i forordning (EF) nr. 765/2006 om indførelse af restriktive foranstaltninger over for Belarus (EUT L 87, s. 37) annulleres, for så vidt som den vedrører sagsøgerne.
            
         
               —
            
            
               Rådets gennemførelsesafgørelse 2012/171/FUSP af 23. marts 2012 om gennemførelse af afgørelse 2010/639/FUSP om restriktive foranstaltninger over for Belarus (EUT L 87, s. 95) annulleres, for så vidt som den vedrører sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne gjort to anbringender gældende.
   
               1)
            
            
               Første anbringende om
               
                           —
                        
                        
                           at de anfægtede rådsforanstaltninger tilsidesætter forpligtelsen til at give en tilstrækkelig begrundelse for sagsøgernes opførelse på listen over personer, som er omfattet af restriktive foranstaltninger, eller subsidiært at Rådets begrundelse er behæftet med åbenlyse fejlskøn.
                        
                     
         
               2)
            
            
               Andet anbringende om
               
                           —
                        
                        
                           at de anfægtede rådsforanstaltninger tilsidesætter retten til et forsvar og retten til en retfærdig rettergang, idet de ikke giver sagsøgerne mulighed for faktisk at udøve deres rettigheder, navnlig retten til kontradiktion. Henset til den nære forbindelse mellem retten til forsvar og retten til en effektiv domstolsprøvelse er retten til effektive retsmidler også tilsidesat.